cyanic-selkie/wikianc huggingface dataset:
Έντομα
Αισθητήρια όργανα
Τα έντομα έχουν μια ασυνήθιστα έντονη ικανότητα αισθητήριας αντίληψης. Τα αισθητήριά τους όργανα είναι μικροσκοπικά και βρίσκονται κυρίως στο σωματικό τοίχωμα.
Τα ερεθίσματα που περιλαμβάνουν την αφή, την πίεση και τις δονήσεις, δηλ. τα μηχανικά ερεθίσματα, προσλαμβάνονται από αισθητίδια. Αυτά τα όργανα είναι διεσπαρμένα πάνω στις κεραίες, στα πόδια και στο σώμα.
Τριχοειδή αισθητίδια ή τυμπανικά όργανα μπορούν να εντοπίσουν ήχους που μεταδίδονται μέσω του αέρα. Τα τυμπανικά όργανα υπάρχουν σε ορισμένα Ορθόπτερα, Ομόπτερα και Λεπιδόπτερα. Δεν αντιλαμβάνονται όλα τα έντομα ήχους μεταφερόμενους μέσω του αέρα.
Οι χημειοϋποδοχείς για την πρόσληψη χημικών ερεθισμάτων, δηλ. για τη γεύση και την όσφρηση, είναι συνήθως δέσμες προεκβολών αισθητήριων κυττάρων που βρίσκονται σε αισθητήρια βοθρία στα στοματικά εξαρτήματα. Στα μυρμήγκια, στις μέλισσες και στις σφήκες βρίσκονται και στις κεραίες, ενώ στις μύγες, στις πεταλούδες και στις νυχτοπεταλούδες βρίσκονται και στα πόδια. Η όσφρηση είναι γενικά πολύ οξεία. Κάποια είδη μπορούν να εντοπίσουν ορισμένες οσμές από αποστάσεις πολλών χιλιομέτρων. Μια μέλισσα μπορεί να διακρίνει μέσω της όσφρησης εάν μια άλλη μέλισσα είναι από την ίδια κυψέλη.
Αναπαραγωγή
Στο αρσενικό γένος οι αγωγοί από τους δύο όρχεις και οι βοηθητικοί αδένες καταλήγουν στον κοινό εκσπερματικό αγωγό, που εκβάλλει στον φαλλό στο 9ο κοιλιακό μεταμερές. Στο θηλυκό οι δύο ωοθήκες με τους βοηθητικούς αδένες καταλήγουν στον κόλπο. Από τον κόλπο ξεκινάει η σπερματοθήκη, όπου μετά τη σύζευξη αποθηκεύεται το αρσενικό σπέρμα. Ο κόλπος καταλήγει στο γονοπόρο κάτω από τον ωοθέτη. Τα αρσενικά αποθέτουν, συνήθως, το σπέρμα τους στον κόλπο του θηλυκού. Σε μερικές τάξεις, όπως στα Θυσάνουρα, το σπέρμα αφήνεται σε σπερματοφόρα για να παραληφθούν από το θηλυκό.
Τα περισσότερα έντομα γεννούν πάρα πολλά αυγά, αν και υπάρχουν μερικά ζωοτόκα είδη που γεννούν μόνο ένα άτομο τη φορά. Τα έντομα, των οποίων τα ανώριμα στάδια είναι υδρόβια, γεννούν τα αυγά τους στο νερό.
Μεταμόρφωση
Σε όλα τα ζώα κατά την ανάπτυξη παρουσιάζεται μια σχετική μεταμόρφωση, όμως σε καμιά άλλη ταξινομική ενότητα είναι τόσο δραματική όπως στα έντομα. Υφίστανται διάφορα τύποι ανάπτυξης (Πίνακας 2).
Αφού ελευθερωθεί το εκκολαπτόμενο έντομο από το αυγό, κατα τη διάρκεια της μετεμβρυϊκής ανάπτυξης, αλλάζει μορφή και υφίσταται μεταμορφώσεις. Στην περίοδο αυτή θα υποστεί μια σειρά από εκδύσεις του εξωσκελετού προκειμένου να αυξηθεί σε μέγεθος.
Η συντριπτική πλειονότητα των εντόμων υφίσταται μια ολομετάβολη μεταμόρφωση : εκκολάπτεται η σκωληκόμορφη προνύμφη, η γνωστή Κάμπια(κάμπια αποκαλείται μόνο η προνύμφη των λεπιδόπτερων). Μετά από μια σειρά εκδύσεων, η προνύμφη σχηματίζει μια θήκη ή ένα κουκούλι γύρω από τον εαυτό της και μετατρέπεται σε χρυσαλλίδα ή πλαγγόνα, Σε αυτό το στάδιο δεν τρέφεται. Τέλος, από την χρυσαλλίδα εξέρχεται το πλήρως αναπτυγμένο ενήλικο έντομο, το ακμαίο.
Μερικά έντομα υφίστανται ημιμετάβολη μεταμόρφωση (ή σταδιακή ή ατελή μεταμόρφωση), όπως τα εφημερόπτερα, τα πλεκόπτερα, οι λιβελλούλες, τα τζιτζίκια, οι ακρίδες κ.ά. Τα νεαρά άτομα ονομάζονται νύμφες και οι πτέρυγες αυξάνουν σε μέγεθος μαζί με το άτομο μέσα από διαδοχικές εκδύσεις, ώστε αυτό να καταλήξει σε πτερωτό ενήλικο.
Τα Θυσάνουρα και τα Κολλέμβολα και τα πρωτογενώς άπτερα έντομα (δηλαδή η παραφυλετική ομάδα Απτερύγωτα), υφίστανται άμεση ανάπτυξη: τα νεαρά μοιάζουν με τα ενήλικα, εκτός του μεγέθους, και δεν μεταμορφώνονται.
Σύστημα και ταξινόμηση
Τα έντομα περιλαμβάνουν πολλές τάξεις, που διαφέρουν μεταξύ τους ανάλογα με τη μορφή και τον αριθμό των φτερών, τη μορφή των στοματικών μορίων, τον τύπο της μεταμόρφωσης τους και με πολλά άλλα χαρακτηριστικά. Στόχος της συστηματικής ταξινόμησης είναι να οργανώνεται η ποικιλία.
Η Κλασσική Ταξινόμηση των εντόμων η οποία αναφέρεται στο ταξινομοπλαίσιο, προσπαθεί να περιορίζεται σε ελάχιστα χαρακτηριστικά. Βασίζεται μόνο σε λιγοστά χαρακτηριστικά
Αντίθετα η Φυλογενετική Ταξινόμηση θέλει να καθρεφτίζει την πορεία της εξέλιξης. Γι´αυτό το σκοπό βασίζεται σε όλα τα διαθέσιμα κριτήρια. Σήμερα γενικά δεκτό είναι, πως τα Οδοντόγναθα σχετίζονται περισσότερα με τα Νεόπτερα παρά με τα Εφημερόπτερα. Επίσης τα Θυσάνουρα (Thysanura στη στενή έννοια) έχουν περισσότερα κοινά με τα Εφημερόπτερα παρά με τα Αρχαιόγναθα. Συμπερασματικά τα παλαιά τάξα «Απτερυγωτά» και «Παλαιόπτερα» σήμερα δεν θεωρούνται ταξινομικές ενότητες, αλλά τα λεγόμενα «ταξα καλαθιού» που περιέχουν όλα αυτά, που δεν ανήκει αλλού. Τα αποτελέσματα των ερευνών για την εξέλιξη των εντόμων - που βέβαια πάντοτε θα μείνει κατά μέρος υποθετικό - απεικονίζονται σε κλαδογράμματα. Μια ευρέως αποδεκτή γνώμη για τις συγγενικές σχέσεις των εντόμων δίνει το κλαδόγραμμα του πίνακα 3.
Ρεκόρ
Το μακρύτερο έντομο στον κόσμο, μήκους 56,5 εκατοστών, ανακαλύφθηκε στη Βόρνεο της Ινδονησίας και είναι το Phobaeticus chani.
Βέρα Ζασούλιτς
Η Βέρα Ιβάνοβνα Ζασούλιτς (ρωσικά: Ве́ра Ива́новна Засу́лич, 8 Αυγούστου (παλαιό ημερολόγιο 27 Ιουλίου) 1849 – 8 Μαΐου 1919) ήταν Ρωσίδα Μενσεβίκα και επαναστάτρια.
Ριζοσπαστικές απαρχές
Η Ζασούλιτς γεννήθηκε στη Μιχαηλόβκα, του Κυβερνείου Σμολένσκ της Ρωσικής Αυτοκρατορίας, και ήταν μια από τις τέσσερις κόρες ενός πτωχευμένου της καλής κοινωνίας. Όταν ήταν τριών ετών, ο πατέρας της πέθανε και η μητέρα της την έστειλε να ζήσει με τους πλουσιότερους συγγενείς της, την οικογένεια Μικούλιτς, στο Μπιακόλοβο. Αφού αποφοίτησε από το γυμνάσιο το 1866, μετακόμισε στην Αγία Πετρούπολη, όπου εργάστηκε ως υπάλληλος. Σύντομα αναμίχθηκε με τη ριζοσπαστική πολιτική και δίδαξε σε μαθήματα για αναλφάβητους εργάτες εργοστασίων. Οι επαφές της με τον Ρώσο επαναστάτη ηγέτη Σεργκέι Νετσάγεφ, οδήγησαν στη σύλληψη και φυλάκισή της το 1869. Αφού βγήκε από τη φυλακή η Ζασούλιτς το 1873, εγκαταστάθηκε στο Κίεβο, όπου εντάχθηκε στους Αντάρτες του Κιέβου, μια επαναστατική ομάδα των αναρχικών οπαδών του Μιχαήλ Μπακούνιν, και έγινε μια σεβαστή ηγέτης του κινήματος. Όπως ο δια βίου φίλος της και σύντροφος επαναστάτης Λεβ Ντέιτς έγραψε:
Το περιστατικό Τρεπόφ
Τον Ιούλιο του 1877, ένας πολιτικός κρατούμενος, ο Αλεξέι Μπογκολιούμποφ, αρνήθηκε να βγάλει το καπέλο του ενώπιον του Συνταγματάρχη Φιοντόρ Τρεπόφ, του κυβερνήτη της Αγίας Πετρούπολης, περιβόητου για την καταστολή των Πολωνικών εξεγέρσεων το 1830 και 1863. Σε αντίποινα, ο Τρεπόφ διέταξε να μαστιγωθεί ο Μπογκολιούμποφ, πράγμα που εξόργισε όχι μόνο τους επαναστάτες, αλλά και τα συμπαθούντα μέλη της διανόησης. Μια ομάδα έξι επαναστατών κατέστρωσε σχέδιο να δολοφονήσει τον Τρεπόφ, όμως η Ζασούλιτς επρόκειτο να δράσει πρώτη. Μαζί με τη συντρόφισσά της Μαρία (Μάσα) Κολένκινα, σχεδίασαν να πυροβολήσουν δυο εκπροσώπους της κυβέρνησης: τον εισαγγελέα Βλαντισλάβ Ζελεκόβσκι στη Δίκη των 193 και ενός άλλου εχθρού του λαϊκού κινήματος. Μετά τη μαστίγωση του Μπογκολιούμποφ, αποφάσισαν ότι ο δεύτερος στόχος θα πρέπει να είναι ο Τρεπόφ. Περιμένοντας μέχρι μετά την ανακοίνωση της ετυμηγορίας της Δίκης των 193, στις 24 Ιανουαρίου 1878, κινήθηκαν εναντίον των αντίστοιχων στόχων τους. Η απόπειρα της Καλένκινα κατά του Ζελεκόβσκι απέτυχε, όμως η Ζασούλιτς χρησιμοποίησε ένα Βρετανικό περίστροφο Μπουλντόγκ με το οποίο πυροβόλησε και τραυμάτισε σοβαρά τον Τρεπόφ.
Στη μεγάλης δημοσιότητας δίκη της, οι φίλα προσκείμενοι ένορκοι έκριναν τη Ζασούλιτς αθώα, ένα αποτέλεσμα που έβαλε σε δοκιμασία την αποτελεσματικότητα της δικαστικής μεταρρύθμισης του Αλεξάνδρου Β΄. Κατά μια ερμηνεία, απέδειξε τη δυνατότητα του δικαστηρίου να ανθίσταται στις αρχές. Ωστόσο, η Ζασούλιτς είχε έναν πολύ καλό δικηγόρο, ο οποίος έβαλε τα πράγματα στη θέση τους, ώστε “πολύ σύντομα έγινε φανερό ότι ήταν ο Συνταγματάρχης Τρεπόφ που πραγματικά δικαζόταν, παρά η επίδοξη δολοφόνος του”. Ότι ο Τρεπόφ και η κυβέρνηση εμφανίζονταν τώρα ως η ένοχη πλευρά, έδειξε την αναποτελεσματικότητα τόσο των δικαστηρίων όσο και της κυβέρνησης.
Φεύγοντας πριν ξανασυλληφθεί και ξαναδικαστεί, η Ζασούλιτς έγινε ηρωίδα στο λαϊκό και ριζοσπαστικό κομμάτι της Ρωσικής κοινωνίας. Παρά το πρότερο μητρώο της, ήταν κατά της τρομοκρατικής εκστρατείας που τελικά θα οδηγούσε στη δολοφονία του Τσάρου Αλεξάνδρου Β΄ το 1881.
Μενσεβίκα ηγέτης
Οι συντάκτες της Ίσκρα πέτυχαν να συγκαλέσουν ένα φιλο-Ίσκρα Δεύτερο Συνέδριο του ΡΣΔΕΚ στις Βρυξέλλες και το Λονδίνο το 1903. Ωστόσο, οι οπαδοί της Ίσκρα διασπάστηκαν απροσδόκητα σε δύο παρατάξεις, στους Μπολσεβίκους του Λένιν και τους Μενσεβίκους του Μάρτοφ, με τη Ζασούλιτς να συντάσσεται με τον δεύτερο. Επέστρεψε στη Ρωσία μετά την Επανάσταση του 1905, αλλά το ενδιαφέρον της στην επαναστατική πολιτική ελαττώθηκε. Μπήκε στην ανεξάρτητη φράξια Γεντίνστβο του παλιού της φίλου Πλεχάνοφ στις αρχές του 1914. Σαν μέλος της μικρής αυτής φράξιας, η Ζασούλιτς υποστήριξε τη Ρωσική πολεμική προσπάθεια κατά τον Α΄ Παγκόσμιο Πόλεμο και αντιτάχθηκε στην Οκτωβριανή Επανάσταση του 1917. Απεβίωσε στην Πετρούπολη στις 8 Μαΐου 1919.
Πηγές
Κατηγορία:Μενσεβίκοι
Σταύρος Τσακυράκης
Ο Σταύρος Τσακυράκης (Μήθυμνα, 1951 - Μυτιλήνη, 21 Ιουλίου 2018) ήταν καθηγητής Συνταγματικού Δικαίου στη Νομική Σχολή του Πανεπιστημίου Αθηνών.
Βιογραφία
Γεννήθηκε στον Μόλυβο της Λέσβου, όπου και πέρασε τα παιδικά του χρόνια, και ολοκλήρωσε τις εγκύκλιες σπουδές του στο Λύκειο Αρρένων της Καλλονής.
Φοίτησε με υποτροφία στο Κολέγιο Αθηνών. Έπειτα σπούδασε Νομική στο Πανεπιστήμιο Αθηνών, όπου δραστηριοποιήθηκε πολιτικά. Κατά την περίοδο της Χούντας των Συνταγματαρχών διετέλεσε γραμματέας της ΕΚΟΝ Ρήγας Φεραίος και μέλος της συντονιστικής επιτροπής κατάληψης του Πολυτεχνείου. Για την αντιδικτατορική του δράση συνελήφθη, φυλακίστηκε και βασανίστηκε στα κρατητήρια ΕΑΤ-ΕΣΑ.
Ακολούθησαν μεταπτυχιακές σπουδές στη Φιλοσοφία του Δικαίου στο Πανεπιστήμιο Ρώμης. Το 1990 αναγορεύθηκε διδάκτορας Συνταγματικού Δικαίου στο Πανεπιστήμιο Αθηνών.
Διατέλεσε καθηγητής του Συνταγματικού Δικαίου στη Νομική Σχολή του Πανεπιστημίου Αθηνών, όπου τον Απρίλιο του 2018 έκανε το τελευταίο μάθημα σε μια κατάμεστη αίθουσα καθώς θα συνταξιοδοτούνταν στο τέλος της ακαδημαϊκής χρονιάς 2017-2018. Ταυτόχρονα υπήρξε ακαδημαϊκός επισκέπτης στα πανεπιστήμια Χάρβαρντ, Κολούμπια και Νέας Υόρκης.
Στις ευρωεκλογές του 2014 έθεσε υποψηφιότητα με Το Ποτάμι χωρίς όμως επιτυχία. Αρθρογραφούσε τακτικά σε νομικά περιοδικά και στον ημερήσιο τύπο και ήταν μέλος της επιστημονικής επιτροπής της επιθεώρησης The Books' Journal.
Την 1η Φεβρουαρίου 2016 η Βασιλική Θάνου, τότε πρόεδρος του Αρείου Πάγου, κατέθεσε έγκληση εναντίον του για εξύβριση και δυσφήμηση, λόγω χαρακτηρισμών που είχε χρησιμοποιήσει προς το πρόσωπό της, σε άρθρο στο προσωπικό του ιστολόγιο. Με ανακοίνωσή τους, 14 καθηγητές συνταγματικού δικαίου εξέφρασαν την αντίθεση τους προς την κίνηση της Προέδρου του Αρείου Πάγου ζητώντας της να αποσύρει την έγκληση.
Πέθανε στις 21 Ιουλίου 2018 στη Μυτιλήνη από καρκίνο.
Από το 2019 και εφεξής, κάθε χρόνο το καλοκαίρι στον Μόλυβο, παλιοί φίλοι, συνεργάτες και φοιτητές του τον τιμούν με θερινό συνέδριο που διοργανώνεται.
Εξωτερικοί σύνδεσμοι
Κατηγορία:Έλληνες νομικοί Κατηγορία:Έλληνες πανεπιστημιακοί Κατηγορία:Καθηγητές νομικής Αθηνών
Μάικ Τζόουνς
Ο Μάικ Τζόουνς (Mike Fritzthadus Jones) είναι Αμερικάνος πρώην καλαθοσφαιριστής γεννημένος στις 10 Φεβρουαρίου του 1967 στο Φοίνιξ της Αριζόνα των ΗΠΑ.
Καριέρα
Με ύψος 2,02 μ. αγωνιζόταν στη θέση του πάουερ φόργουορντ. Ωστόσο εκτός από ικανός ριμπάουντερ είχε αξιόλογες ικανότητες στο χειρισμό της μπάλας και αξιόπιστο σουτ και αγωνίστηκε και ως σμολ φόργουορντ. Αποφοίτησε από το Auburn University της Αλαμπάμα έχοντας αγωνιστεί με επιτυχία στην ομάδα μπάσκετ του. Το 1988 επιλέχθηκε από τους Milwaukee Bucks στον 3ο γύρο του ντραφτ του NBA στην 63η θέση.
Επέλεξε να αγωνιστεί στον ΠΑΟΚ το καλοκαίρι του 1988 και υπήρξε ο πρώτος ξένος αθλητής που αγωνίστηκε στην ομάδα καθώς εκείνη ήταν η πρώτη χρονιά κατά την οποία επιτράπηκε η συμμετοχή ξένου αθλητή στο ελληνικό πρωτάθλημα. Σε αντίθεση με τις περισσότερες ομάδες που επέλεξαν βετεράνους ξένους αθλητές του NBA αναγνωρισμένης αξίας (Ντάνι Βρέινς, Έντγκαρ Τζόουνς, Μαρκ Λαντσμπέργκερ, Κάρεϊ Σκάρι) o ΠΑΟΚ διέκρινε το ταλέντο του εικοσιενός ετών Μάικ Τζόουνς και τον απέκτησε δαπανώντας 180.000 δολάρια. Οι φίλαθλοι του ΠΑΟΚ υπήρξαν πολύ ικανοποιημένοι από τις εμφανίσεις του και σύντομα του απέδωσαν το προσωνύμιο «μωρό του ελαφιού».
Την περίοδο 1988-89 βοήθησε τον ΠΑΟΚ να προκριθεί στον πρώτο γύρο του Κυπέλλου Κόρατς με αντίπαλο τη Βιλερμπάν. Στις αναμετρήσεις με την ισχυρή ομάδα του Ερυθρού Αστέρα σημείωσε 37 και 30 πόντους. Μία από τις καλύτερες εμφανίσεις του στην Ελλάδα έγινε κατά την αναμέτρηση με τον Άρη κατά την οποία ο ΠΑΟΚ επικράτησε με σκορ 81-78 επί του Άρη διακόπτοντας μια σειρά από 80 συνεχόμενες νίκες του Άρη ο οποίος είχε 3,5 χρόνια να ηττηθεί στο ελληνικό πρωτάθλημα από το 1985. Ο Τζόουνς σημείωσε 30 πόντους σε εκείνο τον αγώνα κατακτώντας και 14 ριμπάουντ. Με τη συνεισφορά του ο ΠΑΟΚ σημείωσε πάνω από 100 πόντους μέσο όρο στη σεζόν ενώ ο ίδιος σημείωνε πάνω από 30 πόντους μ.ο. τερματίζοντας στην τρίτη θέση των σκόρερ του ελληνικού πρωταθλήματος. Ο ΠΑΟΚ δεν κατάφερε να κατακτήσει κάποιο τίτλο όμως με την παρουσία του ανέβασε το επίπεδο του και μπορούσε πλέον να αντιμετωπίσει τον πρωταθλητή Άρη ισάξια. Στο τέλος της χρονιάς ενώ υπήρξε πρόθεση από τον ΠΑΟΚ για ανανέωση του συμβολαίου του δεν υπήρξε οικονομική συμφωνία και αποχώρησε.
Στις 27 Νοεμβρίου 2012 προσκλήθηκε στην Ελλάδα για να αγωνιστεί σε φιλανθρωπικό αγώνα μαζί με άλλους βετεράνους αθλητές του ελληνικού πρωταθλήματος. Παρά το ενδιαφέρον και την πρόθεση του αθλητή να αγωνιστεί δεν του επιτράπηκε η είσοδος στη χώρα λόγω της υπόθεσης με τα ναρκωτικά του 1990.
Αρένα Φιλιππίνων
Η Αρένα Φιλιππίνων (Philippine Arena) είναι το μεγαλύτερο κλειστό γήπεδο στον κόσμο. Είναι κλειστή αρένα πολλαπλών χρήσεων με μέγιστη χωρητικότητα 55.000 θέσεων στο Θιουδάδ ντε Βικτόρια, μια ζώνη τουριστικών επιχειρήσεων 140 εκταρίων στο Μποκάουε και στη Σάντα Μαρία, στο Μπουλακάν των Φιλιππίνων, περίπου 30 χιλιόμετρα βόρεια της Μανίλα. Είναι ένα από τα κεντρικά σημεία των πολλών έργων για την εκατονταετηρίδα της Iglesia ni Cristo (INC, «Εκκλησία του Χριστού») για τον εορτασμό των 100 χρόνων της στις 27 Ιουλίου 2014. Ο νόμιμος ιδιοκτήτης της αρένας είναι το εκπαιδευτικό ίδρυμα της INC, το Πανεπιστήμιο Νέας Εποχής. Η αρένα αναγνωρίστηκε επίσημα από τα Ρεκόρ Γκίνες ως το μεγαλύτερος κλειστός χώρος μικτής χρήσης στον κόσμο στις 27 Ιουλίου 2014.
Μερικές φορές διαφημίζεται ότι βρίσκεται στη Μανίλα σε διαφημιστικό υλικό διεθνών εκδηλώσεων, καθώς η τοποθεσία του βρίσκεται στην ευρύτερη περιοχή της Μανίλα.
Κατασκευή
Το 2011, η κορεατική εταιρεία Hanwha Engineering and Construction κέρδισε τη σύμβαση για τη διαχείριση της κατασκευής της Αρένας Φιλιππίνων. Η Hanwha ξεπέρασε τις προσφορές από την φιλιππινέζικη εταιρεία EEI Corporation και ολοκληρώθηκε στις 17 Αυγούστου 2011. Η Hanwha ανακοίνωσε ότι ολοκλήρωσε την κατασκευή του κλειστού χώρου στις 30 Μαΐου 2014. Ο χώρος εγκαινιάστηκε επίσημα σχεδόν δύο μήνες αργότερα.
Εγκαίνια
Η Αρένα Φιλιππίνων, μαζί με το Θιουδάδ ντε Βικτόρια, εγκαινιάστηκε επίσημα στις 21 Ιουλίου 2014. Ο τότε πρόεδρος των Φιλιππίνων Μπενίνιο Ακίνο Γ´ και ο εκτελεστικός υπουργός της Iglesia ni Cristo, Εντουάρντο Β. Μανάλο αποκάλυψαν το σήμα της Θιουδάδ ντε Βικτόρια.
Ιδέα
Η αρχική σχεδιαστική ιδέα της Αρένας Φιλιππίνων είναι εμπνευσμένη από το δέντρο νάρα, το μητρικό δέντρο των Φιλιππίνων και τη ρίζα του δέντρου μπάνιαν. Η οροφή είναι εμπνευσμένη από αυτή μιας καλύβας Νίπα.
Αρχιτεκτονική
Η Populous, μια παγκόσμια mega-αρχιτεκτονική εταιρεία, σχεδίασε την αρένα μέσω του γραφείου της στο Μπρίσμπεϊν της Αυστραλίας. Ο επίσημος ιστότοπος της αθλητικής εγκατάστασης περιγράφει το αρχιτεκτονικό στυλ της δομής ως μοντερνιστικό. Η αρένα έχει σχεδιαστεί για να δώσει τη δυνατότητα σε τουλάχιστον 50.000 άτομα να συγκεντρωθούν μέσα στο κτίριο και σε άλλα 50.000 να συγκεντρωθούν σε μια «ζωντανή τοποθεσία» ή μια πλατεία έξω, ώστε να συμμετάσχουν σε μεγάλες εκδηλώσεις. Οι κερκίδες της αρένας είναι ένα μπολ μονής όψης και χωρίζονται σε δύο μέρη, το πάνω και το κάτω διάζωμα το καθένα με χωρητικότητα περίπου 25.000 θέσεων. Το κάτω διάζωμα είναι το πιο χρησιμοποιούμενο μέρος του κτιρίου και ο αρχιτεκτονικός σχεδιασμός επιτρέπει τον εύκολο διαχωρισμό του κάτω διαζώματος από την ανώτερη βαθμίδα, με κουρτίνα με ακουστικές και θερμικές ιδιότητες. Μια αναδιπλούμενη κερκίδα χωρητικότητας 2.000 ατόμων είναι επίσης εγκατεστημένο πίσω από τη σκηνή που χρησιμοποιείται από τη χορωδία της Iglesia ni Cristo για εκδηλώσεις της εκκλησίας.
Η διάταξη των καθισμάτων της αρένας είναι διαφορετική από αυτή μιας τυπικής αρένας όπου η σκηνή βρίσκεται στη μέση και περιβάλλεται από καθίσματα. Η κερκίδα της αρένας μοιάζει πολύ με αυτό ενός αρχαιοελληνικού αμφιθεάτρου, χτισμένο σε ημικύκλιο με τα καθίσματα στα πλάγια και στο μπροστινό μέρος της σκηνής της αρένας. Τα καθίσματα χωρίζονται σε τρία τμήματα. Κάθε ένα από τα τμήματα είναι χρωματισμένο πράσινο, λευκό και κόκκινο: τα χρώματα της σημαίας της Iglesia ni Cristo.
Η αρένα έχει 4 ορόφους ή επίπεδα. Το Επίπεδο 1 είναι το επίπεδο της σκηνής, το Επίπεδο 2 είναι το κύριο επίπεδο πρόσβασης ανοιχτό για το ευρύ κοινό, το Επίπεδο 3 είναι ο χώρος VIP που φιλοξενεί επίσης αίθουσες συνεδριάσεων με θέα στην κεντρική πλατεία έξω από το κτίριο της εσωτερικής αρένας και το Επίπεδο 4 είναι η άνω αίθουσα.
Επιπλέον, ο ανάδοχος Hanwha προσέλαβε τη δική τους αρχιτεκτονική εταιρεία, την Haeanh Architects για το έργο.
Χρήσεις
μικρογραφία| Μια εκδήλωση της Iglesia ni Cristo που διεξήχθη στην αρένα Η αρένα διοργανώνει όχι μόνο μεγάλες εκκλησιαστικές συγκεντρώσεις της Iglesia ni Cristo, αλλά λειτουργεί επίσης ως χώρος πολλαπλών χρήσεων αθλημάτων και συναυλιών, ικανός να διοργανώσει μια σειρά εκδηλώσεων από πυγμαχία και καλαθοσφαίριση έως παραστάσεις ζωντανής μουσικής, αλλά όχι εκδηλώσεις ποδοσφαίρου ή άλλων αθλημάτων που χρειάζονται μεγάλης έκτασης γήπεδο. Υπάρχει ξεκάθαρη «γραμμή όρασης» για κάθε θέση από κάθε επίπεδο, ακόμη και για διάφορες διαμορφώσεις αρένας όπως εκκλησιαστικές τελετές, πυγμαχία, αντισφαίριση, συναυλίες ή γυμναστική σε εσωτερικούς χώρους. Η Iglesia ni Cristo επιτρέπει σε ενοικιαστές που δεν ανήκουν στην Iglesia να χρησιμοποιούν την αρένα. Η εκκλησία διατηρεί το δικαίωμα να απαγορεύσει δραστηριότητες που θεωρεί ότι παραβιάζουν τις θρησκευτικές αρχές της, οι οποίες περιλαμβάνουν εκδηλώσεις που σχετίζονται με τον τζόγο και τις κοκορομαχίες.
Εξωτερικοί σύνδεσμοι
Κατηγορία:Κλειστά στάδια στις Φιλιππίνες Κατηγορία:Γήπεδα καλαθοσφαίρισης στις Φιλιππίνες
Γλώσσα Μπασκίρ
Η γλώσσα Μπασκίρ (μπασκίρ: башҡорт теле, μπασκόρτ τελέ) είναι Τουρκική γλώσσα, η οποία ανήκει στις κιπτσακικές γλώσσες. Απολαμβάνει καθεστώς συνεπίσημης γλώσσας στη Δημοκρατία του Μπασκορτοστάν της Ρωσίας μαζί με τα ρωσικά. Στη Ρωσία ομιλούν τα Μπασκίρ περίπου 1.4 εκατομμύρια άτομα.Η Μπασκίρ έχει τρεις διαλέκτους: τη Νότια, την Ανατολική και τη Βορειοδυτική.
Γεωγραφική κατανομή
μικρογραφία|Το ποσοστό των Μπασκίρ ως προς τον συνολικό πληθυσμό των [[Ραγιόν|επαρχιών του Μπασκορτοστάν και των γύρω ομοσπονδιακών υποκειμένων, το 2010]] Οι περισσότεροι ομιλητές της Μπασκίρ ζουν στη ρωσική δημοκρατία του Μπασκορτοστάν. Πολλοί ομιλητές της γλώσσας ζουν στο Ταταρστάν, ενώ μικρότερες κοινότητες ομιλητών της γλώσσας βρίσκονται και στις περιφέρειες Τσελιάμπινσκ, Αρινμπούρκ, Τιουμέν, Σβερντλόφσκ και Κουργκάν. Ωστόσο υπάρχουν κοινότητες ομιλητών της Μπασκίρ και σε άλλες περιφέρειες της Ρωσίας. Υπάρχουν μικρές κοινότητες ομιλητών της γλώσσας στο Καζακστάν και σε άλλες χώρες.
Σύμφωνα με την απογραφή του 2010, στη Ρωσία 1.152.404 άτομα ομιλούσαν την μπασκιρική. Από αυτούς 977.484 δήλωσαν Μπασκίρ, 131.950 δήλωσαν Τατάροι, 20.258 δήλωσαν Ρώσοι, 6.276 δήλωσαν Τσουβάς, 3.211 δήλωσαν Μαρί, 1.953 δήλωσαν Καζάκοι, 1.630 δήλωσαν Ουντμούρτ και 1.279 δήλωσαν Ουζμπέκοι. Τέλος, 8.363 άτομα δήλωσαν κάποια άλλη εθνότητα.
Ταξινόμηση
Η Μπασκίρ ανήκει στη Βουλγαρική (кыпчакско-булгарская) υποομάδα των γλωσσών Κιπτσάκ μαζί με τα ταταρικά. Οι προφορές της μπασκιρικής και της ταταρικής παρουσιάζουν αρκετές ομοιότητες, αν και η προφορά τους διαφέρει από τις περισσότερες υπόλοιπες Κιπτσακικές και Ογουζικές Τουρκικές γλώσσες.
Η χειλική φωνηεντική αρμονία στα Μπασκίρ γράφεται ρητά. Το ταταρικό тормышым (τορμισίμ) και το μπασκιρικό тормошом (τορμοσόμ) προφέρονται, που σημαίνει "η ζωή μου".
Ορθογραφία
μικρογραφία|Τρίγλωσση επιγραφή στο [[Διεθνές Αεροδρόμιο της Ουφά|αεροδρόμιο της Ουφά στα Μπασκίρ, ρωσικά και αγγλικά]] Οι Μπασκίρ άρχισαν να υιοθετούν το Ισλάμ κατά τον 10ο αιώνα αν και ο εξισλαμισμός τους διήρκεσε αιώνες. Οι Μπασκίρ άρχισαν να χρησιμοποιούν ως γραπτή γλώσσα τα τσαγκατάι (τούρκι). Τα τσαγκατάι γράφονταν σε μια παραλλαγή του αραβικού αλφαβήτου.
Το 1923 δημιουργήθηκε ειδικά για τη γλώσσα Μπασκίρ ένα αλφάβητο με βάση το αραβικό. Την ίδια στιγμή δημιουργήθηκε η λογοτεχνική Μπασκιρική γλώσσα, η οποία απομακρυνόταν από τις παλαιότερες τουρκικές επιρροές στη γραπτή γλώσσα. Αρχικά η μπασκιρική γραφόταν με τη χρήση ενός τροποποιημένου αραβικού αλφαβήτου. Το 1930 εισήχθη το Ενιαίο Τουρκικό λατινικό Αλφάβητο. Το 1939 το λατινικό αλφάβητο καταργήθηκε και αντικαταστάθηκε με μια παραλλαγή του Κυριλλικού αλφαβήτου.
Το σύγχρονο αλφάβητο της Μπασκιρικής γλώσσας βασίζεται στο ρωσικό αλφάβητο. Οι Μπασκίρ χρησιμοποιούν τα επιπλέον γράμματα Ә ә /æ/, Ө ө /ø/, Ү ү [y], Ғ ғ /ʁ/, Ҡ ҡ /q/, Ң ң /ŋ/, Ҙ ҙ /ð/, Ҫ ҫ /θ/, Һ һ /h/.
Γραμματική
Η Μπασκίρ ανήκει στην οικογένεια των τουρκικών γλωσσών. Είναι συγκολλητική γλώσσα και η σειρά των λέξεων είναι υποκείμενο-αντικείμενο-ρήμα. Ένα μεγάλο μέρος των λέξεων της Μπασκίρ είναι τουρκικής προέλευσης. Στην Μπασκίρ εντοπίζεται μεγάλος αριθμός δανείων από τα ρωσικά, τα αραβικά και τα περσικά.
Εξωτερικοί σύνδεσμοι
Κατηγορία:Μπασκιρική γλώσσα Κατηγορία:Γλώσσες του Καζακστάν Κατηγορία:Συγκολλητικές γλώσσες Κατηγορία:Γλώσσες της Ρωσίας Κατηγορία:Δημοκρατία του Μπασκορτοστάν
Βιβή Χαραλαμπογιάννη
Η Βιβή (Παρασκευή) Χαραλαμπογιάννη (1980) είναι Ελληνίδα πολιτικός και υφυπουργός Εσωτερικών.
Fireball (τραγούδι)
Το Fireball, είναι τραγούδι του χαρντ ροκ συγκροτήματος Deep Purple. Ήταν το πρώτο τραγούδι του ομότιτλου δίσκου, ο οποίος κυκλοφόρησε τον Σεπτέμβριο του 1971, ενώ το σινγκλ "Fireball" κυκλοφόρησε ένα μήνα αργότερα, όντας το δεύτερο του δίσκου μετά το "Strange Kind of Woman" που είχε κυκλοφορήσει μερικούς μήνες νωρίτερα.
Βιβή Χαραλαμπογιάννη
Υπήρξε για χρόνια μέλος του ΠΑΣΟΚ και ήταν επικεφαλής του γραφείου του γενικού γραμματέα Δημήτρη Στεφάνου και ύστερα του Θεόδωρου Λιβάνιου, στη γ.γ. Μέσων Ενημέρωσης (2011-2012) και στο υπουργείο Διοικητικής Μεταρρύθμισης (2012-2014). Το 2015 ορίστηκε από τη Φώφη Γεννηματά αναπληρώτρια γραμματέας Διοικητικής Μεταρρύθμισης του κόμματος.
Fireball (τραγούδι)
Σύνθεση και ηχογράφηση
Το "Fireball" ήταν το κομμάτι που άνοιγε το δίσκο, έχοντας ως εισαγωγή, μετά τον ήχο ενός κλιματιστικού μηχανήματος, γρήγορη εναλλαγή δύο μπάσων τυμπάνων από τον ντράμερ Ίαν Πέις. Το συγκεκριμένο τραγούδι αποτελεί εξαίρεση στον τρόπο δομής των τραγουδιών του συγκροτήματος, τα οποία περιελάμβαναν συνήθως ένα σόλο του Ρίτσι Μπλάκμορ μετά το δεύτερο ρεφραίν, κάτι που δε συμβαίνει εδώ. Το "Fireball" έχει ένα σόλο μπάσου από τον Ρότζερ Γκλόβερ, το οποίο διαδέχεται ένα σόλο πλήκτρων από τον Τζον Λορντ, ενώ προς το τέλος του, ο τραγουδιστής Ίαν Γκίλαν συνοδεύει το ρυθμό με ντέφι.
Το τραγούδι χαρακτηρίζεται ως ένας από τους προπομπούς του speed metal ιδιώματος, λόγω του ταχύτατου ρυθμού του, ενώ ήταν το τρίτο σινγκλ του συγκροτήματος το οποίο ανέβηκε στο βρετανικό Top-20, μέσα σε διάστημα ενός έτους.
Βιβή Χαραλαμπογιάννη
Παραπομπές
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Έλληνες Γενικοί Γραμματείς Κατηγορία:Έλληνες υφυπουργοί Εσωτερικών
Fireball (τραγούδι)
Θέσεις τσαρτ
Fireball (σινγκλ)
Επίσημη κυκλοφορία: 25 Οκτωβρίου 1971
Τα μέλη των Deep Purple
Το "Fireball" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 1971
Ναγκπούρ
Η Ναγκπούρ είναι πόλη της Ινδίας, πρωτεύουσα της πολιτείας Μαχαράστρα και η τρίτη σε πληθυσμό μετά την Βομβάη και την Πούνε, (στην ίδια πολιτεία). Βρίσκεται στο κέντρο της Ινδίας, όπου και υφίσταται το χιλιόμετρο Μηδέν για όλη τη χώρα. Από τους εκτεταμένους πορτοκαλαιώνες της χαρακτηρίζεται "πόλη του πορτοκαλιού".
Γεωγραφία
Η Ναγκπούρ είναι κτισμένη πάνω στο κεντρικό οροπέδιο Ντέκαν της κεντρικής Ινδίας σε υψόμετρο 310 μ. Γύρω από την πόλη εκτείνονται πολλές φυσικές και τεχνικές λίμνες ενώ την πόλη διαρρέει ο ποταμός Ναγκ που αποτελεί παραπόταμο του ποταμού Κανάν. Από τα άφθονα νερά και τη γύρω κατάφυτη φυσική ομορφιά η Ναγκπούρ θεωρείται μία από τις καθαρότερες και ποιο πράσινες πόλεις της Ινδίας. Το δε κλίμα της είναι τροπικό υγρό χαρακτηριζόμενο από τρεις εποχές Θέρους ξηρού, Χειμώνα δροσερού (χαμηλότερο μέχρι 10 °C) και Μουσώνων με μεγάλες βροχοπτώσεις.
Ιστορία
Το όνομά της είναι σύνθετο από τις λέξεις "Ναγκ" (από το όνομα του παρακείμενου φιδίσιου ποταμού, εξ ου και Ναγκ = κόμπρα) + "Πουρ" (που σημαίνει πόλη). Η αρχαιολογική σκαπάνη αποκάλυψε παλαιολιθικές κατασκευές που ανάγουν την κατοίκηση της περιοχής από το 3.000 π.Χ. Η ιστορία όμως της πόλης φέρεται ν΄ αρχίζει από τον 8ο αιώνα π.Χ. όπου μετά τις συνεχείς εισβολές στη γενικότερη περιοχή που κράτησαν μία χιλιετία κατέληξε ομώνυμο σουλτανάτο. Περί το 1850, μετά την κατάληψη της ινδικής χερσονήσου από τους Άγγλους και τον θάνατο του τελευταίου άκληρου Μαχαραγιά της περιοχής π πόλη περιήλθε στον έλεγχο των Άγγλων, καθιστάμενη πρωτεύουσα του Μπεράρ.
Ακολουθώντας στη συνέχεια την ιστορία της Ινδίας μετά την ανεξαρτησία κατέστη πρωτεύουσα της πολιτείας Μαντύα Πραντές. Το 1960, με την τελευταία αναδιάταξη των ιδικών πολιτειών και την κατάργηση της Μαντύα Πραντές κατέστη πρωτεύουσα της σημερινής Μαχαράστρα. Σημειώνεται ότι κατά την περίοδο του αγώνα της ανεξαρτησίας η πόλη γνώρισε μεγάλες ταραχές, κατέχοντας σημαντική θέση στην ιστορία της περιόδου αυτής.
Σύγχρονη εποχή
Η Ναγκπούρ ως πρωτεύουσα αποτελεί μεγάλο δημοτικό διαμέρισμα. Το 1951 αριθμούσε περίπου 449.100 κατοίκους, ενώ σήμερα αριθμεί περισσότερους από 2.405.000 κατοίκους με κύρια απασχόληση τη γεωργία, επί το πλείστον ινδουιστές και με κυρίαρχη τοπική γλώσσα μαράθι. Στη πόλη αυτή εδρεύουν το ομώνυμο Πανεπιστήμιο, που ιδρύσει Μαχαραγιάς και θεωρείται από τα αρχαιότερα της Ινδίας, πολλά κολέγια και εθνικά επιστημονικά και τεχνολογικά ιδρύματα και ινστιτούτα, μεταξύ των οποίων και το Εθνικό Κέντρο Έρευνας και Ανάπτυξης Αλουμινίου "Τζαβαχαρλάλ Νεχρού" κ.ά.
Σημειώνεται ότι στην Ναγκπούρ εδρεύουν επίσης μεγάλες μονάδες του ινδικού στρατού με πολλές κτιριακές εγκαταστάσεις και εκπαιδευτικά πεδία βολών.
Αξιοθέατα
Στα σημαντικότερα αξιοθέατα της πόλης είναι το χιλιόμετρο μηδέν, που αποτελεί και το γεωγραφικό κέντρο όλης της Ινδίας, το μουσείο της πόλης, το πλανητάριο Ραμάν, ο Μαχαραγιατικός ζωολογικός κήπος, ο Tekdi Ganesh Mandir διασημότερος ναός της πόλης, το βουδιστικό τέμενος Ντικσαμπλούμι, το Γκαρίμπ Ναουάζ Τζαμί, ο παλαιός σιδηροδρομικός σταθμός κ.ά.
Έμβλημα της πόλης είναι η "αναδυόμενη κόμπρα".
Εξωτερικοί σύνδεσμοι
Κατηγορία:Πόλεις της Ινδίας Κατηγορία:Μαχαράστρα
Λυκοχώρι
Με το όνομα Λυκοχώρι αναφέρονταν στο παρελθόν οι οικισμοί της Ελλάδας:
Κατηγορία:Αποσαφηνίσεις ελληνικών τοπωνυμίων
Ευριπίδης (ο νεότερος)
Ο Ευριπίδης ο νεότερος ήταν τραγικός ποιητής των κλασικών χρόνων. Ήταν ο νεαρότερος εκ των τριων γιών του πλέον γνωστού Ευριπίδη από την Αθήνα .Ανέβασε τις τραγωδίες του πατέρα του Αλκμαίων ο δια Κορίνθου, Ιφιγένεια εν Αυλίδι και Βάκχαι μετά το θάνατο του τελευταίου.
Το λεξικό της Σούδας αναφέρει και έναν ομώνυμο ανηψιό του μεγάλου τραγωδού ο οποίος έγραψε τρία δράματα υπό τους τίτλους Μήδεια, Ορέστης και Πολυξένη. Σύμφωνα με την ίδια πηγή κέρδισε το διαγωνισμό δράματος με ένα από τα έργα του θείου του. Κατά τον Αριστοφάνη κάποιος Ευριπίδης είχε κερδίσει την εύνοια του δήμου προτείνοντας την καθιέρωση ενός φόρου ιδιοκτησίας ίσου με το ένα τεσσερακοστό. Η πρότασή του απορρίφθηκε ωστόσο και ο ίδιος αποτέλεσε αντικείμενο οξείας κριτικής γύρω στο 394 π.Χ. Οι κλασικοί φιλόλογοι εικάζουν ότι τα δύο πρόσωπα (ανηψιός και γιος του Ευριπίδη) ήταν αντικείμενο σύγχυσης από τα αρχαία χρόνια οπότε οι πράξεις τους δεν μπορούν να αποδοθούν με ακρίβεια.
Παραπομπές
Κατηγορία:Αρχαίοι Έλληνες τραγικοί ποιητές
Παγκόσμια Σειρά (μπέιζμπολ)
Η Παγκόσμια Σειρά (αγγλικά: World Series) είναι η σειρά του αμερικανικού πρωταθλήματος μπέιζμπολ (Major League Baseball) στην οποία λαμβάνουν μέρος από το 1903 η πρωταθλήτρια ομάδα της Αμέρικαν Λιγκ και η πρωταθλήτρια ομάδα της Νάσιοναλ Λιγκ. Η νικήτρια του πρωταθλήματος καθορίζεται μέσω μιας σειράς 7 αγώνων και στη νικήτρια ομάδα απονέμεται το Commissioner's Trophy. Οι αγώνες λαμβάνουν χώρα στα μέσα του φθινοπώρου, οπότε οι αθλητικογράφοι πολλές φορές αναφέρονται στη διοργάνωση ως Fall Classic.
Εξωτερικοί σύνδεσμοι
Πρωταθλημα Μπειζμπολ
Ασκληπιείο Κω
Το ασκληπιείο Κω είναι κτισμένο στις πλαγιές ενός λοφίσκου με πλούσια βλάστηση και θέα στη θάλασσα και τις μικρασιάτικες ακτές. Αποτελεί το σπουδαιότερο αρχαιολογικό μνημείο του νησιού, αλλά και ένα από τα πιο φημισμένα ασκληπιεία της αρχαιότητας. Στους αρχαίους χρόνους αποτελούσε χώρο λατρείας του θεού Ασκληπιού και χώρο θεραπείας αλλά και διδασκαλίας της ιατρικής. Εκεί δίδαξε ο Ιπποκράτης, ένας από τους σημαντικότερους εκπροσώπους της ιατρικής κατά την αρχαιότητα, στη σχολή που είχε ιδρύσει ο ίδιος στον χώρο του Ασκληπιείου. Σε αντίθεση με το ιερό του Ασκληπιού στην Επίδαυρο, στην Κω αναπτύχθηκε ιδιαίτερα η επιστημονική ιατρική.
Ιστορία
300px|μικρογραφία|αριστερά|Το ασκληπιείο στην Κω
Τα ασκληπιείο της Κω, του οποίου τα σωζόμενα ερείπια χρονολογούνται μετά τον 4ο αιώνα π.Χ, βρίσκεται νοτιοδυτικά της σημερινής πόλης της Κω σε απόσταση περίπου 3,4 χιλιομέτρων. Χρονολογείται στην ελληνιστική εποχή, άποψη που ενισχύεται από την εκμετάλλευση του χώρου που παρουσιάζουν τα τρία αλλεπάλληλα επίπεδα - στοιχείο ανατολίτικης αρχιτεκτονικής που εισχώρησε στην ελληνική αρχιτεκτονική με τις κατακτήσεις του Μεγάλου Αλεξάνδρου.
Ένα καθοριστικό γεγονός που συνέβη στην Κω κατά την περίοδο της βασιλείας των Πτολεμαίων, το 260 π.Χ. ήταν η πανελλήνια αναγνώριση του δικαιώματος της ασυλίας του ιερού χώρου του Ασκληπιού για την καθιέρωση του πανηγυρικού εορτασμού την Μεγάλων Ασκληπιείων. Η επιδίωξη από τους Κείους της παραχώρησης ασύλου σε κάθε καταδιωγμένο που ζήταγε προστασία στο Ασκληπιείο φανερώνει πόσο περήφανοι ένοιωθαν οι Κείοι για την ύπαρξή του, θεωρώντας συνάμα τον ναό κέντρο της πόλης τους.
Η ανακάλυψη του ασκληπιείου έγινε το 1902 από τον Γερμανό αρχαιολόγο Ρούντολφ Χέρζογκ και τον Κείο ιστοριοδίφη Ιάκωβο Ζαρράφτη, ο οποίος μάλιστα υπολόγισε και υπέδειξε την ορθή θέση του ιερού. Αφορμή για να να εντατικοποιηθούν οι έρευνες για την ανεύρεσή του ήταν ο τέταρτος μίμος του Ηρώνδα «Γυναίκες με τάματα και θυσίες στο Ασκληπιείο», στον οποίο ο συγγραφέας αφήνει να φανούν ο θαυμασμός και η λατρεία του προς την Κω, αλλά και περιγράφει τις εικόνες και τα αγάλματα από το ασκληπιείο. Οι ανασκαφές συνεχίστηκαν από τους Λουτσιάνο Λαουρέντζι (1930) και Λουίτζι Μορικόνε (1937-38), μαζί με εργασίες αναστήλωσης και αποκατάστασης. Αξίζει να αναφερθεί πως πολλά αντικείμενα από τις ανασκαφές φυγαδεύτηκαν στη Ρώμη και την Κωνσταντινούπολη.
Παραπομπές
Κατηγορία:Αρχαία Κως Κατηγορία:Αρχαιολογικοί τόποι στην Κω Κατηγορία:Αρχαία ελληνική ιατρική
Γενετικός έλεγχος
Αυτό το άρθρο αφορά τους γενετικούς ελέγχους για ασθένειες και κληρονομικότητα ή βιολογικές σχέσεις. Ο Γενετικός έλεγχος, γνωστός επίσης ως έλεγχος DNA, χρησιμοποιείται για τον εντοπισμό αλλαγών στην αλληλουχία DNA ή στη δομή του χρωμοσώματος. Ο γενετικός έλεγχος μπορεί επίσης να περιλαμβάνει τη μέτρηση των αποτελεσμάτων των γενετικών αλλαγών, όπως η ανάλυση RNA ως έξοδος της γονιδιακής έκφρασης, ή μέσω βιοχημικής ανάλυσης για τη μέτρηση συγκεκριμένης εξόδου πρωτεΐνης. Σε ιατρικό περιβάλλον, οι γενετικοί έλεγχοι μπορούν να χρησιμοποιηθούν για τη διάγνωση ή τον αποκλεισμό ύποπτων γενετικών διαταραχών, την πρόβλεψη κινδύνων για συγκεκριμένες καταστάσεις ή την απόκτηση πληροφοριών που μπορούν να χρησιμοποιηθούν για την προσαρμογή ιατρικών θεραπειών με βάση τη γενετική σύνθεση ενός ατόμου. Οι γενετικοί έλεγχοι μπορούν επίσης να χρησιμοποιηθούν για τον προσδιορισμό βιολογικών συγγενών, όπως η καταγωγή ενός παιδιού (γενετική μητέρα και πατέρας) μέσω ελέγχου γονικότητας με DNA (DNA paternity testing), ή να χρησιμοποιηθούν για τη γενική πρόβλεψη καταγωγής ενός ατόμου. Οι γενετικοί έλεγχοι φυτών και ζώων μπορούν να χρησιμοποιηθούν για παρόμοιους λόγους όπως στον άνθρωπο (π.χ. για την αξιολόγηση της συγγένειας/καταγωγής ή την πρόβλεψη/διάγνωση γενετικών διαταραχών), για να αποκτηθούν πληροφορίες που χρησιμοποιούνται για την επιλεκτική αναπαραγωγή, ή για προσπάθειες ενίσχυσης της γενετικής ποικιλομορφίας σε απειλούμενους πληθυσμούς.
Η ποικιλία των γενετικών εξετάσεων έχει επεκταθεί όλα αυτά τα χρόνια. Οι πρώτες μορφές γενετικών ελέγχων που ξεκίνησαν τη δεκαετία του 1950 περιελάμβαναν τον υπολογισμό του αριθμού των χρωμοσωμάτων ανά κύτταρο. Οι αποκλίσεις από τον αναμενόμενο αριθμό χρωμοσωμάτων (46 στους ανθρώπους) θα μπορούσαν να οδηγήσουν σε διάγνωση ορισμένων γενετικών καταστάσεων όπως η τρισωμία 21 (σύνδρομο Down) ή η μονοσωμία Χ (σύνδρομο Τέρνερ). Στη δεκαετία του 1970, αναπτύχθηκε μια μέθοδος χρώσης συγκεκριμένων περιοχών χρωμοσωμάτων, που ονομάζεται ζώνωση Giemsa η οποία επέτρεψε πιο λεπτομερή ανάλυση της δομής των χρωμοσωμάτων και τη διάγνωση γενετικών διαταραχών που περιελάμβαναν μεγάλες δομικές αναδιατάξεις. Εκτός από την ανάλυση ολόκληρων χρωμοσωμάτων (κυτταρογενετική (cytogenetics)), οι γενετικοί έλεγχοι έχουν επεκταθεί ώστε να συμπεριλάβουν τα πεδία της Μοριακής Γενετικής και της Γονιδιωματικής που μπορούν να εντοπίσουν αλλαγές στο επίπεδο των επιμέρους γονιδίων, τμημάτων των γονιδίων, ή ακόμη και μεμονωμένων νουκλεοτιδίων, δηλαδή "γραμμάτων" αλληλουχίας του DNA. Σύμφωνα με το Εθνικά Ινστιτούτα Υγείας (ΗΠΑ), υπάρχουν διαθέσιμα τεστ για περισσότερες από 2.000 γενετικές καταστάσεις και μια μελέτη εκτιμά ότι από το 2017 υπήρχαν περισσότερες από 75.000 γενετικές δοκιμές στην αγορά.
Τύποι
Ο γενετικός έλεγχος είναι "η ανάλυση του DNA των χρωμοσωμάτων, των πρωτεϊνών και ορισμένων μεταβολιτών για την ανίχνευση των κληρονομικών ασθενειών των γονοτύπων, των μεταλλάξεων, των φαινοτύπων ή καρυοτύπων για κλινικούς σκοπούς."
Υπάρχουν διάφοροι τύποι διαθέσιμων εξετάσεων, όπως:
αποτελεί την πιο ευαίσθητη και ειδική εξέταση διαλογής για το σύνδρομο Down. Ο συνηθισμένος έλεγχος των βρεφών για ορισμένες διαταραχές είναι η πιο διαδεδομένη χρήση γενετικών εξετάσεων - εκατομμύρια μωρά εξετάζονται κάθε χρόνο στις Ηνωμένες Πολιτείες. Όλες οι πολιτείες εξετάζουν σήμερα τα βρέφη για φαινυλκετονουρία (PKU) (μια γενετική διαταραχή που προκαλεί ψυχική ασθένεια εάν αφεθεί χωρίς θεραπεία) και τον συγγενή υποθυρεοειδισμό (μια διαταραχή του θυρεοειδούς αδένα). Τα άτομα με PKU δεν έχουν ένα ένζυμο που απαιτείται για την επεξεργασία του αμινοξέος φαινυλαλανίνης, το οποίο είναι υπεύθυνο για τη φυσιολογική ανάπτυξη στα παιδιά και την κανονική χρήση πρωτεϊνών καθ' όλη τη διάρκεια της ζωής τους. Εάν υπάρχει συσσώρευση υπερβολικής φαινυλαλανίνης, ο εγκεφαλικός ιστός μπορεί να υποστεί βλάβη, προκαλώντας καθυστέρηση στην ανάπτυξη. Ο διαγνωστικός έλεγχος μπορεί να ανιχνεύσει την παρουσία PKU, επιτρέποντας στα παιδιά να τοποθετούνται σε ειδικές δίαιτες για να αποφευχθούν οι επιπτώσεις της διαταραχής. Παρά τις πολλές επιπτώσεις της γενετικής εξέτασης σε καταστάσεις όπως η επιληψία ή οι νευροαναπτυξιακές διαταραχές, πολλοί ασθενείς (ειδικά ενήλικες) δεν έχουν πρόσβαση σε αυτές τις σύγχρονες διαγνωστικές προσεγγίσεις, εμφανίζοντας ένα σχετικό διαγνωστικό κενό Μια άλλη εξέταση που χρησιμοποιεί αίμα που λαμβάνεται από τον εμβρυϊκό ομφάλιο λώρο είναι η διαδερμική δειγματοληψία αίματος ομφάλιου λώρου. Ο κληρονομικός καρκίνος του μαστού μαζί με το σύνδρομο καρκίνου των ωοθηκών προκαλούνται από γονιδιακές αλλοιώσεις στα γονίδια BRCA1 και BRCA2. Οι κυριότεροι τύποι καρκίνου που σχετίζονται με μεταλλάξεις σε αυτά τα γονίδια είναι ο καρκίνος του μαστού των γυναικών, των ωοθηκών, του προστάτη, του παγκρέατος και ο ανδρικός καρκίνος του μαστού. Το σύνδρομο Li-Fraumeni προκαλείται από μεταβολή γονιδίου στο γονίδιο TP53. Οι τύποι καρκίνου που σχετίζονται με μια μετάλλαξη σε αυτό το γονίδιο περιλαμβάνουν τον καρκίνο του μαστού, το σάρκωμα των μαλακών ιστών, το οστεοσάρκωμα (καρκίνος των οστών), τη λευχαιμία και τους όγκους του εγκεφάλου. Στο σύνδρομο Cowden υπάρχει μια μετάλλαξη στο γονίδιο PTEN, προκαλώντας πιθανό καρκίνο του μαστού, του θυρεοειδούς ή του ενδομητρίου. Οι προσυμπτωματικές εξετάσεις μπορούν να καθορίσουν εάν ένα άτομο θα αναπτύξει μια γενετική διαταραχή, όπως αιμοχρωμάτωση (μια διαταραχή υπερφόρτωσης σιδήρου), πριν εμφανιστούν σημάδια ή συμπτώματα. Τα αποτελέσματα των προγνωστικών και προσυμπτωματικών εξετάσεων μπορούν να παράσχουν πληροφορίες σχετικά με τον κίνδυνο ενός ατόμου να αναπτύξει μια συγκεκριμένη διαταραχή, να βοηθήσει στη λήψη αποφάσεων σχετικά με την ιατρική περίθαλψη και να προσφέρει μια καλύτερη πρόγνωση.
Οι μη διαγνωστικοί έλεγχοι περιλαμβάνουν:
Ιατρική διαδικασία
Οι γενετικοί έλεγχοι γίνονται συχνά ως μέρος μιας γενετικής διαβούλευσης και από τα μέσα του 2008 υπήρχαν περισσότερες από 1.200 κλινικά εφαρμόσιμες γενετικές εξετάσεις που ήταν διαθέσιμες.
Μόλις ένα άτομο αποφασίσει να προχωρήσει σε γενετικούς ελέγχους, ένας ιατρικός γενετιστής, γενετικός σύμβουλος, γιατρός πρωτοβάθμιας περίθαλψης ή ειδικός μπορεί να παραγγείλει τη δοκιμή αφού λάβει συγκατάθεση μετά από ενημέρωση (informed consent).
Οι γενετικές εξετάσεις πραγματοποιούνται σε δείγμα αίματος, τρίχας, δέρματος, αμνιακού υγρού (το υγρό που περιβάλλει ένα έμβρυο κατά τη διάρκεια της εγκυμοσύνης) ή σε άλλο ιστό. Για παράδειγμα, μια ιατρική διαδικασία που ονομάζεται στοματικό επίχρισμα χρησιμοποιεί μια μικρή βούρτσα ή βαμβακοφόρο στυλεό για να συλλέξει ένα δείγμα κυττάρων από την εσωτερική επιφάνεια του μάγουλου. Εναλλακτικά, μια μικρή ποσότητα αλατούχου στοματικού διαλύματος μπορεί να διοχετεύεται στο στόμα για τη συλλογή των κυττάρων. Το δείγμα αποστέλλεται σε εργαστήριο όπου οι τεχνικοί αναζητούν συγκεκριμένες αλλαγές στα χρωμοσώματα, το DNA ή τις πρωτεΐνες, ανάλογα με τις ύποπτες διαταραχές, χρησιμοποιώντας συχνά την αλληλουχία του DNA. Το εργαστήριο αναφέρει τα αποτελέσματα των εξετάσεων γραπτώς στον γιατρό ενός ατόμου ή σε γενετικό σύμβουλο.
Οι συνηθισμένες διαδικασίες εξετάσεων νεογέννητων γίνονται σε ένα μικρό δείγμα αίματος που λαμβάνεται με τρύπημα της φτέρνας του μωρού με νυστέρι.
Κίνδυνοι και περιορισμοί
Οι φυσικοί κίνδυνοι που σχετίζονται με τις περισσότερες γενετικές εξετάσεις είναι πολύ μικροί, ιδιαίτερα για εκείνες τις εξετάσεις που απαιτούν μόνο δείγμα αίματος ή παρειακό επίχρισμα (μια διαδικασία που λαμβάνει δείγματα κυττάρων από την εσωτερική επιφάνεια του μάγουλου). Οι διαδικασίες που χρησιμοποιούνται για τον προγεννητικό έλεγχο έχουν έναν μικρό αλλά μη αμελητέο κίνδυνο απώλειας της εγκυμοσύνης (αποβολή) επειδή απαιτούν δείγμα αμνιακού υγρού ή ιστού από το έμβρυο.
Πολλοί από τους κινδύνους που σχετίζονται με τη γενετική εξέταση περιλαμβάνουν τις συναισθηματικές, κοινωνικές ή οικονομικές συνέπειες των αποτελεσμάτων των δοκιμών. Οι άνθρωποι μπορεί να αισθάνονται θυμωμένοι, καταθλιπτικοί, ανήσυχοι ή ένοχοι για τα αποτελέσματά τους. Ο πιθανός αρνητικός αντίκτυπος των γενετικών δοκιμών οδήγησε σε μια αυξανόμενη αναγνώριση του δικαιώματος να μην γνωρίζω. Σε ορισμένες περιπτώσεις, οι γενετικοί έλεγχοι δημιουργούν ένταση σε μια οικογένεια, διότι τα αποτελέσματα μπορούν να αποκαλύψουν πληροφορίες για άλλα μέλη της οικογένειας, εκτός από το άτομο που υποβάλλεται σε δοκιμή. Η πιθανότητα γενετικής διάκρισης στην απασχόληση ή στην ασφάλιση είναι επίσης μια ανησυχία. Μερικά άτομα αποφεύγουν τον γενετικό έλεγχο λόγω του φόβου ότι θα επηρεάσει την ικανότητά τους να αγοράσουν ασφάλιση ή να βρουν εργασία. Οι ασφαλιστές υγείας δεν απαιτούν επί του παρόντος από τους αιτούντες κάλυψη να υποβληθούν σε γενετικούς ελέγχους και όταν οι ασφαλιστές συναντούν γενετικές πληροφορίες, υπόκειται στην ίδια προστασία εμπιστευτικότητας με οποιαδήποτε άλλη ευαίσθητη πληροφορία υγείας.
Οι γενετικοί έλεγχοι μπορούν να παρέχουν περιορισμένες μόνο πληροφορίες σχετικά με μια κληρονομική κατάσταση. Η εξέταση συχνά δεν μπορεί να προσδιορίσει εάν ένα άτομο θα εμφανίσει συμπτώματα μιας διαταραχής, πόσο σοβαρά θα είναι τα συμπτώματα ή εάν η διαταραχή θα εξελιχθεί με την πάροδο του χρόνου. Ένας άλλος σημαντικός περιορισμός είναι η έλλειψη στρατηγικών θεραπείας για πολλές γενετικές διαταραχές μόλις διαγνωστούν.
Ένας άλλος περιορισμός στις γενετικές εξετάσεις για έναν κληρονομικό συνδεόμενο καρκίνο, είναι οι παραλλαγές άγνωστης κλινικής σημασίας. Επειδή το ανθρώπινο γονιδίωμα έχει πάνω από 22.000 γονίδια, υπάρχουν 3,5 εκατομμύρια παραλλαγές στο γονιδίωμα του μέσου ατόμου. Αυτές οι παραλλαγές άγνωστης κλινικής σημασίας σημαίνει ότι υπάρχει μια αλλαγή στην αλληλουχία DNA, ωστόσο η αύξηση του καρκίνου είναι ασαφής επειδή είναι άγνωστο εάν η αλλαγή επηρεάζει τη λειτουργία του γονιδίου.
Ένας επαγγελματίας γενετικής μπορεί να εξηγήσει λεπτομερώς τα οφέλη, τους κινδύνους και τους περιορισμούς μιας συγκεκριμένης εξέτασης. Είναι σημαντικό κάθε άτομο που εξετάζει γενετικούς ελέγχους να κατανοήσει και να σταθμίσει αυτούς τους παράγοντες πριν λάβει μια απόφαση.
Άλλοι κίνδυνοι περιλαμβάνουν τυχαία ευρήματα - μια ανακάλυψη κάποιου πιθανού προβλήματος που βρέθηκε ενώ ψάχνατε κάτι άλλο. Το 2013 το Αμερικανικό Κολέγιο Ιατρικής Γενετικής και Γονιδιωματικής (ACMG) δήλωσε ότι ορισμένα γονίδια περιλαμβάνονται πάντοτε κάθε φορά που έγινε γονιδιωματική αλληλούχιση και ότι τα εργαστήρια θα πρέπει να αναφέρουν τα αποτελέσματα.
Γενετικός εξέταση απευθείας στον καταναλωτή
Η γενετική εξέταση απευθείας στον καταναλωτή (DTC - Direct-to-consumer) (που ονομάζεται επίσης γενετική εξέταση στο σπίτι) είναι ένας τύπος γενετικής εξέτασης που είναι προσβάσιμη απευθείας στον καταναλωτή χωρίς να χρειάζεται να περάσει από έναν επαγγελματία υγείας. Συνήθως, για να λάβουν τη γενετική εξέταση, οι επαγγελματίες υγείας όπως γιατροί, νοσηλευτές ή γενετικοί σύμβουλοι αποκτούν την άδεια του ασθενούς τους και στη συνέχεια παραγγέλνουν την επιθυμητή εξέταση, η οποία μπορεί ή όχι να καλύπτεται από την ασφάλιση υγείας. Ωστόσο, οι γενετικές εξετάσεις DTC επιτρέπουν στους καταναλωτές να παρακάμψουν αυτήν τη διαδικασία και να αγοράσουν οι ίδιοι τις εξετάσεις DNA. Ο γενετικός έλεγχος DTC μπορεί να συνεπάγεται κυρίως γενεαλογικές/σχετιζόμενες με την καταγωγή πληροφορίες, πληροφορίες για την υγεία και τα χαρακτηριστικά, ή και τα δύο.
Υπάρχει μια ποικιλία εξετάσεων DTC, που κυμαίνονται από εξετάσεις για αλληλόμορφα καρκίνου του μαστού έως μεταλλάξεις που συνδέονται με κυστική ίνωση. Πιθανά οφέλη των εξετάσεων DTC είναι η προσβασιμότητα των δοκιμών στους καταναλωτές, η προώθηση της προληπτικής υγειονομικής περίθαλψης και το γενετικό απόρρητο. Πιθανοί πρόσθετοι κίνδυνοι των εξετάσεων DTC είναι η έλλειψη κυβερνητικής ρύθμισης, η πιθανή παρερμηνεία γενετικών πληροφοριών, ζητήματα που σχετίζονται με εξετάσεις ανηλίκων, το απόρρητο των δεδομένων και μεταγενέστερα έξοδα για το σύστημα δημόσιας υγειονομικής περίθαλψης. Στις Ηνωμένες Πολιτείες, τα περισσότερα πακέτα γενετικών εξετάσεων DTC δεν ελέγχονται από το Food and Drug Administration (FDA), με εξαίρεση μερικές εξετάσεις που προσφέρει η εταιρεία 23andMe. Από το 2019, οι εξετάσεις που έχουν λάβει άδεια κυκλοφορίας από το FDA περιλαμβάνουν αναφορές γενετικού κινδύνου στην υγεία για επιλεγμένες παραλλαγές της BRCA1/BRCA2, Η φαρμακογονιδιωματική αναφέρει ότι η εξέταση για επιλεγμένες παραλλαγές που σχετίζονται με το μεταβολισμό ορισμένων φαρμακευτικών ενώσεων, μια εξέταση φορέα για το σύνδρομο Μπλουμ (Bloom) και αναφορές γενετικού κινδύνου υγείας για λίγες άλλες ιατρικές καταστάσεις, όπως κοιλιοκάκη και όψιμη έναρξη του Αλτσχάιμερ.
Αντιπαράθεση
Οι γενετικές εξετάσεις DTC ήταν αμφιλεγόμενοι λόγω της αντίθεσης στην ιατρική κοινότητα. Οι επικριτές των εξετάσεων DTC αντιτίθενται λόγω των κινδύνων που ενέχουν, την μη ρυθμιζόμενη διαφήμιση και τους εμπορικούς ισχυρισμούς, την πιθανή μεταπώληση γενετικών δεδομένων σε τρίτα μέρη και τη γενική έλλειψη κυβερνητικής εποπτείας.
Η εξέταση DTC περιλαμβάνει πολλούς από τους ίδιους κινδύνους που σχετίζονται με οποιαδήποτε γενετική εξέταση. Ένας από τπυς πιο προφανείς και επικίνδυνους από αυτούς είναι η πιθανότητα παρερμηνείας των αποτελεσμάτων των εξετάσεων. Χωρίς επαγγελματική καθοδήγηση, οι καταναλωτές μπορούν δυνητικά να παρερμηνεύσουν γενετικές πληροφορίες, παραπλανώντας τους για την προσωπική τους υγεία.
Ορισμένες διαφημίσεις για γενετικούς ελέγχους DTC έχουν επικριθεί ότι μεταδίδουν ένα υπερβολικό και ανακριβές μήνυμα σχετικά με τη σύνδεση μεταξύ γενετικών πληροφοριών και κινδύνου ασθένειας, αξιοποιώντας τα συναισθήματα ως παράγοντα πώλησης. Μια διαφήμιση για BRCA - προγνωστική γενετική εξέταση για καρκίνο του μαστού δήλωνε: «Δεν υπάρχει ισχυρότερο αντίδοτο για το φόβο από τις πληροφορίες». Εκτός από σπάνιες ασθένειες που προκαλούνται άμεσα από συγκεκριμένη μετάλλαξη ενός γονιδίου, οι ασθένειες "έχουν πολύπλοκους, πολλαπλούς γενετικούς δεσμούς που αλληλεπιδρούν έντονα με το προσωπικό περιβάλλον, τον τρόπο ζωής και τη συμπεριφορά."
Η Ancestry.com, μια εταιρεία που παρέχει δοκιμές DNA DTC για σκοπούς γενεαλογίας, σύμφωνα με πληροφορίες, επέτρεψε την έρευνα χωρίς εγγύηση της βάσης δεδομένων τους από την αστυνομία που διερευνά έναν φόνο. Η αναζήτηση χωρίς εγγυήσεις οδήγησε σε ένταλμα έρευνας για να αναγκάσει τη συλλογή δείγματος DNA από έναν σκηνοθέτη της Νέας Ορλεάνης. Ωστόσο, αποδείχθηκε ότι δεν ταιριάζει με τον ύποπτο δολοφόνο.
Στην Εσθονία
Στο πλαίσιο του συστήματος υγειονομικής περίθαλψης, η Εσθονία προσφέρει σε όλους τους κατοίκους της τον γονότυπο σε όλο το γονιδίωμα. Αυτό θα μεταφραστεί σε εξατομικευμένες αναφορές για χρήση στην καθημερινή ιατρική πρακτική μέσω της εθνικής πύλης ηλεκτρονικής υγείας.
Ο στόχος είναι να ελαχιστοποιηθούν τα προβλήματα υγείας προειδοποιώντας τους συμμετέχοντες που διατρέχουν μεγαλύτερο κίνδυνο για καταστάσεις όπως καρδιαγγειακές παθήσεις και διαβήτη. Ελπίζεται επίσης ότι οι συμμετέχοντες που θα λάβουν έγκαιρες προειδοποιήσεις θα υιοθετήσουν πιο υγιεινό τρόπο ζωής ή θα λάβουν προληπτικά φάρμακα.